Mirjalol Qosimov 50 dan ortiq futbolchini terma jamoa nomzodligiga sinab ko‘radi

Mirjalol Qosimov hozirda milliy terma jamoaga yangi nomzodlarni izlamoqda. Aniqrog‘i, respublika bo‘ylab 50 dan ortiq futbolchilarni u turli ko‘rikdan o‘tkazmoqchi. Ushbu futbolchilar orasida Birinchi liga vakillari ham bor, deb xabar bermoqda Uff.uz.

Terma jamoa bosh murabbiyi navbatdagi Oliy liga uchrashuvlarini ham bevosita stadionlardan kuzatishni rejalashtirgan. Rejada “Olmaliq”, “Metallurg”, “Buxoro” va “Qizilqum” kabi klublardan futbolchilar terma jamoaga taklif etilishi ko‘zda tutilgan.
Eslatib o‘tamiz, 4-aprel kuni Mirjalol Qosimov “Bunyodkor” klubidagi faoliyatini to‘xtatgani e’lon qilingan edi.